Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12 i 19/13-pročišćeni tekst,137/15-ispravak, 123/17, 98/19 i 144/20), članka 71. Statuta Grada Drniša („Službeni glasnik Grada Drniša “, broj 2/21 i 2/22), i članka 8. Odluke o raspolaganju i upravljanju nekretninama u vlasništvu Grada Drniša („Službeni vjesnik Šibensko-kninske županije“, broj 06/10, 05/11 i „Službeni glasnik Grada Drniša“, broj 04/15, 05/15 i 1/16), Gradsko vijeće Grada Drniša na \_\_\_ sjednici održanoj \_\_\_\_\_\_ 2023. godine donosi

**ODLUKU**

o izmjeni i dopuni Odluke o utvrđivanju cijene građevinskog zemljišta za prodaju mladim obiteljima radi izgradnje vlastite stambene zgrade na području Grada Drniša

Članak 1.

U Odluci o utvrđivanju cijene građevinskog zemljišta za prodaju mladim obiteljima radi izgradnje vlastite stambene zgrade na području Grada Drniša („Službeni glasnik Grada Drniša “, broj 5/16) članak 1. mijenja se i glasi:

*„Ovom Odlukom utvrđuje se cijena neizgrađenog građevinskog zemljišta koje od Grada Drniša kupuje mlada obitelj radi izgradnje vlastite stambene zgrade. Početna prodajna cijena neizgrađenog građevinskog zemljišta u stambenim zonama utvrđena je u skladu s procijenjenom vrijednosti zemljišta od strane stalnog sudskog vještaka za procjenu vrijednosti nekretnina Vice Tadića, dipl.ing.građ. (Procjembeni elaborat broj:51/2022 od dana 06.10.2022), prema kojem procijenjena vrijednost neizgrađenog građevinskog zemljišta iznosi 44 €/m2.*

*Cijene neizgrađenog građevinskog zemljišta nakon provedbe postupka javnog natječaja mogu se umanjiti za iznose poticaja i olakšica koji su utvrđeni u Programu olakšica i poticaja stanogradnje mladim obiteljima radi izgradnje vlastite stambene zgrade na području Grada Drniša („Službeni glasnik Grada Drniša“, broj 6/18, 5/19, 8/20 i 7/21)“.*

Članak 2.

Ostale odredbe Odluke o utvrđivanju cijene građevinskog zemljišta za prodaju mladim obiteljima radi izgradnje vlastite stambene zgrade na području Grada Drniša („Službeni glasnik Grada Drniša “, broj 5/16), ostaju nepromijenjene.

Članak 3.

Ova Odluka o izmjena i dopuna Odluke stupa na snagu osmi dan od dana objave u “Službenom glasniku Grada Drniša”.

KLASA: 302-02/16-20/3

URBROJ: 2182-06-23-

Drniš, 2023. godine

GRAD DRNIŠ

GRADSKO VIJEĆE

PREDSJEDNIK:

Tomislav Dželalija, dipl.ing.