|  |  |
| --- | --- |
| **Naziv nacrta zakona, drugog propisa ili akta / teme savjetovanja** | Strategija upravljanja imovinom u vlasništvu Grada Drniša za razdoblje 2023. – 2026. godine |
| **Naziv tijela nadležnog za izradu nacrta** | Grad Drniš, Upravni odjel za imovinsko pravna pitanja, kadrovske i opće poslove |
| **Razdoblje savjetovanja** | 19. travnja 2023. - 19. svibnja 2023. |
| **Obrazloženje razloga i ciljeva koji se žele postići donošenjem akta odnosno drugog dokumenta** | Grad Drniš u okviru zakonskih odredbi i drugih propisa uređuje pravila i procedure upravljanja i raspolaganja imovinom u svom vlasništvu. Obveza Grada je urediti upravljanje i raspolaganje imovinom donošenjem Strategije upravljanja imovinom za razdoblje od 3 godine, a kojom se definiraju dugoročni ciljevi i smjernice upravljanja imovinom pritom uzimajući u obzir gospodarske i razvojne interese Grada.  Grad Drniš dužan je svojom imovinom upravljati učinkovito i razumno, pažnjom dobrog gospodara, sukladno načelima odgovornosti, javnosti, ekonomičnosti i predvidljivosti.  Načelo odgovornosti osigurava se propisivanjem ovlasti i dužnosti, nadzorom nad upravljanjem imovinom, izvješćivanjem o postignutim ciljevima i učincima upravljanja i raspolaganja imovinom i poduzimanjem mjera protiv nositelja funkcija koji ne postupaju sukladno propisima.  Načelo javnosti upravljanja imovinom osigurava se propisivanjem pravila i kriterija upravljanja imovinom u aktima Grada Drniša, a koji se donose na temelju pozitivnih zakonskih propisa, određivanjem ciljeva upravljanja imovinom u Strategiji upravljanja imovinom i Godišnjem planu upravljanja imovinom te redovitim upoznavanjem javnosti s aktivnostima tijela koja raspolažu gradskom imovinom.  Načelo ekonomičnosti osigurava efikasno ostvarivanje gospodarskih, infrastrukturnih, socijalnih i drugih javnih ciljeva Grada Drniša.  Načelo predvidljivosti osigurava provođenje načelno jednakog postupanja u istim ili sličnim slučajevima.  Strategija upravljanja imovinom u vlasništvu Grada Drniša za razdoblje 2023. – 2026. sadržava sljedeće elemente:   * Opći dio * Opis početnog stanja * SWOT ANALIZA * Strateški ciljevi i mjere * Smjernice za upravljanje imovinom ustanova i trgovačkih društava * Preporuke praćenja, ažuriranja i revidiranja strategije   Strategijom upravljanja imovinom za razdoblje 2023. – 2026. Grad Drniš će odrediti stratešku ulogu imovine, a posebice nekretnina u svom vlasništvu, u ostvarivanju ciljeva svog poslovanja te će na temelju iste donositi godišnje planove upravljanja i raspolaganja imovinom, koji će detaljno razrađivati utvrđene ciljeve i mjere za ispunjenje tih ciljeva.  Ovo savjetovanje ostaje otvoreno**od 19. travnja 2023. do 19. svibnja 2023.**, a do kada svi zainteresirani mogu dati svoje prijedloge i sugestije na tekst Strategije na e-mail adresu: [pisarnica@drnis.hr](mailto:pisarnica@drnis.hr), s naznakom ''Javno savjetovanje – Strategija upravljanja imovinom u vlasništvu Grada Drniša za razdoblje 2023. - 2026.''. Nakon proteka navedenog vremenskog razdoblja neće biti moguće ispunjavati Obrazac za savjetovanja i dostavljati prijedloge i komentare na ovu temu.  Svi prijedlozi i komentari bit će uzeti u obzir i razmotreni te će se po završetku Savjetovanja objaviti Izvješće o provedenom savjetovanju, a konačna verzija Strategije proslijedit će se Gradskom vijeću Grada Drniša na razmatranje i usvajanje. |
| **Ime/naziv sudionika/ce savjetovanja (pojedinac, udruga, ustanova i sl.) koji/a daje svoje mišljenje i primjedbe na nacrt zakona, drugog propisa ili akta** |  |
| **Načelni komentari na predloženi nacrt Pravilnika** |  |
| **Primjedbe, komentari i prijedlozi na pojedine članke nacrta Pravilnika ili dijelove akta** |  |

**U danom razdoblju savjetovanja nije bilo zaprimljenih mišljenja i primjedbi.**

Drniš, 19. svibnja 2023. godine