Na temelju članka 104. stavka 1. Zakona o komunalnom gospodarstvu („Narodne novine“ broj 68/18, 110/18 i 32/20) i članka 52. Statuta Grada Drniš („Službeni glasnik Grada Drniša“ broj 2/21 i 2/22), Gradsko vijeće Grada Drniša na sjednici od 2023. godine, d o n o s i,

**O D L U K U**

**o II. izmjeni i dopuni Odluke o komunalnom redu**

**Članak 1.**

U Odluci o komunalnom redu („Službeni glasnik Grada Drniša“ br. 4/19 i 5/19) u daljnjem tekstu Odluka, u članku 52. dodaje se stavak 17. koji glasi:

„ obavljati bilo kakve radnje kojima bi se onemogućilo korištenje i kretanje osobama s posebnim potrebama.“

**Članak 2.**

U članku 116. stavku 1. iza točke 64. dodaju se nove točke koje glase:

„ 65. postupa suprotno članku 104,

66. postupa suprotno članku 105.“

**Članak 3.**

U Odluci o komunalnom redu u članku 116., 117., 118., i 119,. sve propisane kaznene odredbe u kunama usklađuju se po fiksnom tečaju konverzije 1 EUR = 7,53450 kuna temeljem Zakona o uvođenju eura kao službene valute u Republici Hrvatskoj (“Narodne novine” broj: 57/22) i Odluke o objavi uvođenja eura kao službene valute u Republici Hrvatskoj (“Narodne novine” broj: 85/22).

**Članak 4.**

Ova Odluka stupa na snagu osmoga dana od dana objave u „Službenom glasniku Grada Drniša“.

**KLASA: 363-01/19-10/20**

**URBROJ: 2182-06-23-3**

**Drniš,**

**GRADSKO VIJEĆE**

**GRADA DRNIŠA**

**PREDSJEDNIK**

**Tomislav Dželalija, dipl. ing.**

**OBRAZLOŽENJE**

**1. RAZLOZI ZBOG KOJIH SE DONOSI ODLUKA O II. IZMJENI I DOPUNI ODLUKE O KOMUNALNOM REDU NA PODRUČJU GRADA DRNIŠA**

Stupanjem na snagu Zakona o komunalnom gospodarstvu (ZKG) ("Narodne novine", broj 68/18, 110/18 i 32/20) Grad Drniš donio je Odluku o komunalnom redu na području Grada Drniša ( “Službeni glasnik Grada Drniša “ br. 4/19 i 5/19). Ista se ovim izmjenama i dopunama usklađuje s odredbama:

* članka 104. stavka 4. Zakona o komunalnom gospodarstvu,
* Zakona o uvođenju eura kao službene valute u Republici Hrvatskoj(“Narodne novine” broj: 57/22) i Odluke o objavi uvođenja eura kao službene valute u Republici Hrvatskoj (“Narodne novine” broj: 85/22) gdje je definirano da se euro kao službena valuta u Republici Hrvatskoj s primjenom uvodi od 01. siječnja 2023 .godine, te se fiksni tečaj konverzije određuje na 7.53450 kuna za jedan euro.

Sukladno navedenim zakonskim odredbama ovaj Upravni odjel pripremio je Nacrt Odluke o II. izmjenama i dopunama Odluke o komunalnom redu na području Grada Drniša.

**Upravni odjel za prostorno uređenje, graditeljstvo**

**komunalno gospodarstvo i zaštitu okoliša**

**PROČELNIK**

**Šime Cigić, dipl. ing.**