Na temelju članka 387. stavak 1. Zakona o trgovačkim društvima («Narodne novine», broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22 i 18/23), članovi Društva

Republika Hrvatska, Zagreb, 10000 Zagreb, OIB: 52634238587, Matični broj: 02641232, zastupana po ministru mora, prometa i infrastrukture Olegu Butkoviću

Šibensko-kninska županija, Trg Pavla Šubića I. br. 2, 22000 Šibenik, OIB: 99395814920, MB: 02764415, zastupana po županu dr.sc. Marku Jeliću

Grad Šibenik, Trg palih branitelja Domovinskog rata 1, 22000 ŠIBENIK, OIB:55644094063, MB:02580420, zastupan po gradonačelniku Željku Buriću, dr. med.

Grad Vodice, Ive Čaće br. 8, 22211 Vodice, OIB:74633363090, MB:02728281, zastupan po gradonačelniku Anti Cukrovu

Grad Drniš, Trg kralja Tomislava 1, 22320 Drniš, OIB: 38309740312, MB: 02688913, zastupan po gradonačelniku mr.sc. Josipu Begonji,

Grad Knin, Dr. Franje Tuđmana 2, 22300 Knin, OIB: 00981494061, MB: 2685302, zastupan po gradonačelniku Mariju Ćaćiću mag.oec.

Grad Skradin, Trg Male Gospe 3, 22222 Skradin, OIB:69995449367, MB:02558491, zastupan po gradonačelniku mr.sc. Antoniju Brajkoviću

sklopili su dana --. ----- 2023. godine

# D R U Š T V E N I U G O V O R

## I. PREDMET UGOVORA

**Članak 1.**

Ovim Ugovorom osniva se trgovačko društvo Zračna luka Srce Dalmacije - društvo s ograničenom odgovornošću za usluge u zračnom prometu.

**Članak 2.**

Ovim Ugovorom uređuju se pitanja od značaja za ustrojstvo i poslovanje Društva.

### TVRTKA

**Članak 3.**

Društvo posluje pod tvrtkom „ZRAČNA LUKA SRCE DALMACIJE“ - društvo s ograničenom odgovornošću za usluge u zračnom prometu.

Skraćeni naziv tvrtke glasi „ZRAČNA LUKA SRCE DALMACIJE“ d.o.o.

Društvo može uz tvrtku, odnosno skraćenu tvrtku na hrvatskom jeziku, koristiti i tvrtku prevedenu na engleski jezik.

Tvrtka Društva prevedena na engleski jezik glasi: HEART OF DALMATIA AIRPORT ltd.

Odluku o promjeni tvrtke, odnosno skraćene tvrtke te prijevod tvrtke na strani jezik donosi Skupština Društva.

**Članak 4.**

Sjedište Društva je u --------------, --------------------------.

**III. ZAŠTITNI ZNAK I PEČAT DRUŠTVA**

**Članak 5.**

Društvo ima zaštitni znak koji označava njegovu djelatnost.

Odluku o promjeni zaštitnog znaka donosi Uprava Društva.

**Članak 6.**

Društvo u svom poslovanju upotrebljava pečat koji sadrži tvrtku i sjedište Društva.

Broj službenih pečata i korisnika, oblik, veličinu i način uporabe i druga pitanja u svezi s pečatom propisuje Uprava Društva.

**IV. PREDMET POSLOVANJA**

**Članak 7.**

Društvo obavlja slijedeće djelatnosti:

* 1. Opskrbljivanje pripremljenom hranom (catering);
  2. Ostali redoviti kopneni putnički prijevoz;
  3. Ostali kopneni cestovni prijevoz putnika;

60.24 Cestovni prijevoz robe;

62.10 Redoviti zračni promet;

62.20 Izvanredni zračni prijevoz;

63.12 Skladištenje robe;

63.23.1 Djelatnosti u zračnim lukama;

70.20 Iznajmljivanje vlastitih nekretnina;

71.10 Iznajmljivanje automobila;

71.21 Iznajmljivanje ostalih kopnenih prijevoznih sredstava;

74.40 Promidžba (reklama i propaganda);

\*\*\* - kupnja i prodaja robe;

- obavljanje trgovačkog posredovanja na domaćem i inozemnom tržištu;

* pružanje usluga u nautičkom, seljačkom, zdravstvenom, kongresnom, športskom, lovnom i drugim oblicima turizma, pružanje ostalih turističkih usluga i dr.
* pripremanje i usluživanje hrane, usluživanje pićem i napitcima, pružanje usluga smještaja;
* poslovi međunarodnog otpremništva;
* međunarodni prometno-agencijski poslovi,
* međunarodni prijevoz osoba i stvari u cestovnom prometu,
* unutarnja zaštitarska služba,
* pomoćne djelatnosti u financijskom posredovanju,
* prodaja robe s konsignacijskog skladišta,
* prodaja robe u slobodnim carinskim prodavaonicama,
* usluge carinskog skladišta,
* trgovina na veliko i posredovanje u trgovini, osim trgovine motornim vozilima i motociklima,
* trgovina na malo u nespecijaliziranim prodavaonicama pretežno hranom,
* iznajmljivanje ostalih strojeva i opreme,
* čišćenje svih vrsta objekata,

ostale zabavne djelatnosti (sajmovi domaći međunarodni, aeromeeting, auto-utrke),

* mjenjački poslovi.

**V. TRAJANJE DRUŠTVA**

**Članak 8.**

Društvo je osnovano na neodređeno vrijeme.

Društvo može prestati samo u slučajevima i na način utvrđen zakonom.

### VI. TEMELJNI KAPITAL I ULOZI U DRUŠTVU

**Članak 9.**

Temeljni kapital Društva iznosi 2.500,00 eura (slovima: dvijetisućepetsto eura).

**Članak 10.**

Članovi Društva pojedinačno u temeljnom kapitalu sudjeluju s postocima i visinom uloga kako slijedi:

1. Republika Hrvatska (55 %): 1.375,00 eura (slovima: tisućutristosedamdesetpeteura)
2. Šibensko-kninska županija (20 %): 500,00 eura (slovima: petstoeura)
3. Grad Šibenik (8 %): 200,00 eura (slovima: dvjestoeura)
4. Grad Vodice (6 %): 150,00 eura (slovima: stopedeseteura)
5. Grad Drniš (5 %): 125,00 eura (slovima: stodvadesetpeteura)
6. Grad Knin (4 %): 100,00 eura (slovima: stoeura)
7. Grad Skradin (2 %): 50,00 eura(slovima: pedeseteura)

**VII. POSLOVNI UDJELI**

**Članak 11.**

Nominalni iznos jednog poslovnog udjela iznosi 25 eura (slovima: dvadesetpeteura).

U skladu sa stavkom 1. ovoga članka i članka 10. ovoga Ugovora, članovi Društva imaju pojedinačno slijedeći broj poslovnih udjela:

1. Republika Hrvatska: 55
2. Šibensko-kninska županija: 20
3. Grad Šibenik: 8
4. Grad Vodice: 6
5. Grad Drniš: 5
6. Grad Knin: 4
7. Grad Skradin: 2.

Članovi Društva stječu prava i obveze u Društvu razmjerno broju njihovih poslovnih udjela.

**Članak 12.**

Uprava Društva obvezna je voditi Knjigu poslovnih udjela Društva u koju se upisuju podaci u smislu članka 410. stavak 1. Zakona o trgovačkim društvima.

Na članstvo u Društvu može se pozvati samo onaj tko je upisan u Knjigu poslovnih udjela.

Knjiga poslovnih udjela vodi se na način propisan zakonom.

**Članak 13.**

Pod uvjetima predviđenim Zakonom o trgovačkim društvima i ovim Ugovorom poslovni udjeli u Društvu mogu se prenositi.

**Članak 14.**

Prijenos poslovnog udjela između članova Društva vrši se slobodno.

Član Društva koji prenosi svoj poslovni udjel, obvezan je o prijenosu i o uvjetima prijenosa pismeno obavijestiti Upravu Društva, koja o tome bez odlaganja mora obavijestiti sve članove Društva.

Članovi Društva dužni su u roku od 30 dana od dana prijema obavijesti, obavijestiti Upravu Društva da li preuzimaju poslovni udjel i pod kojim uvjetima. U suprotnom član Društva može svoj poslovni udjel prenijeti drugim osobama koje nisu članovi Društva, ali ne po povoljnijim uvjetima od onih o kojima je bila obaviještena Uprava Društva.

Ako se član Društva koji prenosi poslovni udjel, ne pridržava odredaba ovoga članka, Uprava Društva će odbiti upis u Knjigu udjela.

**Članak 15.**

Prijenos poslovnog udjela na osobe koje nisu članovi Društva dozvoljen je samo uz suglasnost članova Društva.

**Članak 16.**

Za sve što nije rečeno u ovome poglavlju glede poslovnih udjela, odgovarajuće se primjenjuju odredbe Zakona o trgovačkim društvima.

1. **TIJELA DRUŠTVA**

**Članak 17.**

Tijela Društva jesu:

1. Uprava,
2. Nadzorni odbor,
3. Skupština.

***1. Uprava***

**Članak 18.**

Uprava se sastoji od najmanje 1 (jednog) člana, a najviše 2 (dva) člana. Ako Uprava ima dva člana, jedan od njih je predsjednik Uprave.

Upravu Društva, odnosno svakog njenog pojedinog člana, Skupština može opozvati u svako doba.

**Članak 19.**

Član Uprave Društva može biti svaka fizička osoba koja je potpuno poslovno sposobna i koja, pored uvjeta utvrđenih zakonom, ispunjava sljedeće uvjete:

– završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij odgovarajuće struke

– najmanje deset godina radnog iskustva na poslovima koji zahtijevaju odgovarajući stupanj stručne spreme, od kojih je najmanje pet godina radnog iskustva na rukovodećim položajima

– radno iskustvo u organiziranju rada i vođenju poslova, te naročito istaknuti rezultati u organizaciji rada i vođenja poslova

– nepostojanje sukoba interesa u skladu s propisom koji uređuje sprečavanje sukoba interesa između privatnog i javnog interesa u obnašanju javnih dužnosti te pravilima Kodeksa korporativnog upravljanja trgovačkim društvima u kojima Republika Hrvatska ima dionice ili udjele

– znanje najmanje jednoga svjetskog jezika.

Skupština može svojom odlukom, pored uvjeta iz stavka 1. ovog članka, utvrditi i određene dodatne uvjete.

**Članak 20.**

Uprava Društva vodi sve poslove Društva osim onih koje je temeljem zakona ili odredaba ovog Ugovora dužna voditi Skupština Društva.

Uprava vodi sve poslove na osobnu odgovornost s pozornošću urednog i savjesnog gospodarstvenika, kako to zahtijeva dobrobit Društva, poštujući interese članova Društva i prava radnika.

Uprava je dužna pripremati prijedloge akata i odluka koje donosi Skupština te obavljati druge poslove koje joj Skupština odredi ili prenese u nadležnost neposredno ili putem Nadzornog odbora.

**Članak 21.**

Članovi Uprave skupno zastupaju Društvo, a potpisuju se tako da uz navođenje tvrtke Društva stavljaju svoj potpis.

Članovi Uprave odluke donose jednoglasno. U slučaju da se odluka ne može donijeti jednoglasno, smatra se da je donesena odluka za koju je glasao predsjednik Uprave.

Uprava Društva zaključuje ugovore i vrši druge pravne radnje i zastupa Društvo pred sudovima i drugim tijelima vlasti i prema radnicima.

Uprava zastupa Društvo s neograničenim ovlastima, kako u tuzemnom, tako i u vanjskotrgovinskom prometu.

**Članak 22.**

Uprava Društva može u okviru svojih ovlasti dati drugoj osobi pisanu punomoć za zastupanje Društva.

**Članak 23.**

Uprava Društva može dati prokuru trećim osobama u skladu s odredbama Zakona o trgovačkim društvima.

**Članak 24.**

Društvo potpisuju i radnici raspoređeni na rukovodeća radna mjesta u svim poslovima svoga udjela procesa rada.

**Članak 25.**

Uprava Društva organizira i rukovodi procesom rada i vodi poslovanje Društva, samostalno donosi odluke i odgovorna je za zakonitost rada Društva.

U ostvarivanju obveza vođenja poslova Društva iz stavka 1. ovoga članka, Uprava vrši naročito slijedeće poslove:

- predlaže osnove poslovne politike i mjere za njeno provođenje

- predlaže plan i program rada Društva te plan razvoja Društva i mjere za njegovo provođenje

- utvrđuje mjere za unaprjeđenje poslovanja Društva i procesa rada u Društvu

- podnosi izvješća Nadzornom odboru i Skupštini o rezultatima poslovanja, financijska izvješća, izvješća o stanju Društva

- izvršava odluke i upute Skupštine i Nadzornog odbora

- odlučuje o potrebi zasnivanja radnog odnosa, zaključuje ugovore o radu te odlučuje o pravima i obvezama radnika

- donosi opće akte Društva kojima se regulira unutarnje ustrojstvo, odnosno poslovanje Društva te utvrđuju prava i obveze radnika

- obavlja sve druge poslove predviđene zakonom, ovim Ugovorom ili općim aktima Društva.

**Članak 26.**

Uprava prima naknadu za svoj rad. Način određivanja naknade, odnosno njezinu visinu odrediti će Nadzorni odbor.

***2.Nadzorni odbor***

**Članak 27.**

Nadzorni odbor nadzire vođenje poslova Društva i obavlja druge zakonom određene poslove.

**Članak 28.**

Nadzorni odbor sastoji se od 5 članova.

Jedan član Nadzornog odbora je predstavnik radnika, dok se ostali članovi Nadzornog odbora, u načelu, biraju iz redova stručnjaka iz područja bitnih za poslovanje Društva. Član Nadzornog odbora mora djelovati za dobrobit Društva.

**Članak 29.**

Predstavnika radnika u Nadzorni odbor imenuje i opoziva Radničko vijeće, odnosno radnici neposrednim i tajnim glasovanjem ako nema Radničkog vijeća, dok ostale članove Nadzornog odbora bira Skupština Društva, a na temelju obrazloženog prijedloga članova Društva danog u pisanom obliku.

O svakom kandidatu za člana Nadzornog odbora kojeg bira Skupština, članovi Društva izjašnjavaju se pojedinačno

**Članak 30.**

Mandat članova Nadzornog odbora traje 4 godine, s tim da ih se može ponovno birati u taj odbor.

**Članak 31.**

Nadzorni odbor obavlja naročito ove poslove:

- nadzire vođenje poslova Društva

- pregledava i ispituje poslovne knjige i dokumentaciju Društva, blagajnu, vrijednosne papire i druge stvari, u koju svrhu može koristiti svoje članove ili stručnjake izvan Društva

- podnosi Skupštini pisano izvješće o obavljenom nadzoru

- djeluje kao drugostupanjsko tijelo u pogledu svih pitanja u kojima se mora osigurati drugostupanjsko postupanje i u kojima se kao prvostupanjsko tijelo pojavljuje Uprava društva, ako drukčije nije utvrđeno općim aktima Društva

- zastupa Društvo prema Upravi ako dođe do spora između Uprave i Društva

- djeluje po drugim pitanjima utvrđenim zakonom ili ovim Ugovorom.

**Članak 32.**

Nadzorni odbor Društva mora se konstituirati najkasnije u roku od 8 (osam) dana od dana izvršenog izbora odnosno imenovanja člana.

Na konstituirajućoj sjednici Nadzornog odbora članovi Nadzornog odbora većinom svih glasova će, na prijedlog najmanje 3 člana Nadzornog odbora, izabrati predsjednika Nadzornog odbora. Izabrati će i jednog zamjenika predsjednika Nadzornog odbora.

**Članak 33.**

Svaki član Nadzornog odbora ima jedan glas.

Nadzorni odbor može donositi odluke ako na sjednici prisustvuje najmanje 3 od ukupnog broja njegovih članova.

Odluke Nadzornog odbora donose se većinom glasova od ukupnog broja njegovih članova. Određeni članovi pisanim glasovanjem mogu dati svoj glas, a da nisu prisutni na sjednici na kojoj se odlučuje, ali samo onda ako se tome ne usprotivi niti jedan član Nadzornog odbora.

Nadzorni odbor može donositi odluke i bez održavanja sjednice, u sklopu savjetovanja članova, ako nijedan od članova Nadzornog odbora ne zahtijeva održavanje sjednice. Takve odluke obvezatno se verificiraju na prvoj slijedećoj sjednici Nadzornog odbora.

U radu sjednice Nadzornog odbora, umjesto spriječenog člana tog odbora, može prisustvovati

osoba koja nije član Nadzornog odbora, ako od spriječenog člana Nadzornog odbora dobije za

to pisanu punomoć ovjerenu od javnog bilježnika. Ta osoba ne može sudjelovati u odlučivanju, ali može prenijeti glas člana Nadzornog odbora koji se mora dati u pisanom obliku.

**Članak 34.**

Članovima Nadzornog odbora pripada nagrada za rad u Nadzornom odboru koji iznos se utvrđuje odlukom Skupštine Društva.

Članovi Nadzornog odbora imaju pravo na naknadu troškova službenog puta poduzetog u svrhu izvršavanja obveza po članstvu u Nadzornom odboru i druge s njim povezane troškove (trošak prijevoza, dnevnica, eventualni trošak smještaja), koji se podmiruju na teret Društva.

1. ***Skupština***

**Članak 35.**

Članovi Društva donose odluke na Skupštini, koju održavaju prema potrebi, a najmanje jednom godišnje. Ako zakonom ili ovim Ugovorom za odlučivanje o pojedinim pitanjima nije drugačije određeno, Skupština donosi odluke većinom danih glasova.

Skupštinu Društva čine članovi Društva. Članovi Društva na Skupštini sudjeluju putem zakonskih zastupnika ili punomoćnika na temelju pismene punomoći koju izdaje osoba ovlaštena za zastupanje člana Društva. Punomoć mora biti ovjerena od javnog bilježnika.

Članovi Društva mogu donositi odluke i izvan Skupštine ako svi članovi pisanim putem izjave da su suglasni da se o odluci glasuje pisanim putem. Za donošenje odluke pisanim glasovanjem, potrebna većina određuje se na temelju ukupnog broja glasova kojima raspolažu članovi Društva.

Skupština se u pravilu održava u sjedištu Društva ili u drugom mjestu koje odredi Uprava.

Na prijedlog Uprave Skupština će donijeti poslovnik o svom radu.

**Članak 36.**

Glasovi u Skupštini Društva raspoređeni su na način da svaki poslovni udjel daje pravo članu Društva na jedan glas čime članovi Društva raspolažu brojem glasova kako slijedi:

1. Republika Hrvatska: 55 glasova
2. Šibensko-kninska županija: 20 glasova
3. Grad Šibenik: 8 glasova
4. Grad Vodice: 6 glasova
5. Grad Drniš: 5 glasova
6. Grad Knin: 4 glasa
7. Grad Skradin: 2 glasa.

Svi glasovi kojima raspolažu članovi moraju biti evidentirani u Knjizi poslovnih udjela.

**Članak 37.**

Skupština je naročito ovlaštena odlučivati o:

- izboru i opozivu 4 člana Nadzornog odbora

- imenovanju i opozivanju Uprave Društva

- izvješću Uprave o stanju Društva, financijskim izvješćima Društva, upotrebi ostvarene dobiti i pokrivanju gubitka

- davanju razrješnice Upravi i Nadzornom odboru

- mjerama za ispitivanje i nadzor poslovanja i izbor revizora financijskih izvješća Društva

- zahtijevati da joj Uprava pisano dostavi sve podatke o poslovanju i financijskom položaju Društva

- postavljanju zahtjeva za naknadu štete koji Društvo može imati protiv Uprave ili Nadzornog odbora

- izmjenama i dopunama ovog Ugovora

- svim drugim pitanjima koja su joj stavljena u nadležnost zakonom, ovim Ugovorom ili drugim aktom te o pitanjima o kojima prema odredbama ovog Ugovora odlučuju članovi ili samo Društvo

- podjeli, povlačenju poslovnih udjela te prijenosu poslovnih udjela na osobe koje nisu članovi Društva

- o svim drugim pitanjima koja su u nadležnosti Skupštine, a nisu ovim Ugovorom prenesena

u nadležnost Uprave.

**Članak 38.**

Skupštinu Društva saziva Uprava.

Skupština se mora sazvati i onda kada to u pisanom obliku uz navođenje svrhe i dnevnog reda zatraži bilo koji član Društva. Ako Uprava u roku od 14 dana od kada je primila pisani zahtjev člana Društva za sazivanje Skupštine ne udovolji zahtjevu, ili Uprave nema, članovi koji su podnijeli zahtjev mogu sami sazvati Skupštinu.

O danu održavanja i dnevnom redu Skupštine Uprava je dužna preporučenim pismom obavijestiti svakog od članova Društva najmanje 7 dana prije održavanja Skupštine.

**Članak 39.**

Skupština Društva ovlaštena je donositi odluke ako na njoj prisutni članovi Društva predstavljaju najmanje 70% temeljnog kapitala Društva. Ako na Skupštini ne bude zastupljen temeljni kapital u navedenoj visini Skupština će se odgoditi te se ponovno mora sazvati u roku od najmanje 15 dana od dana učinjene odgode, uz jednaki dnevni red. Ukoliko se na Skupštini trebalo odlučivati o pitanjima čije rješavanje zahtijeva hitnost, Uprava Društva može odlučiti da ovaj rok bude i kraći.

Pri sazivu nove Skupštine Uprava je dužna ponoviti predviđenu proceduru sazivanja, uz upozorenje članovima Društva da će ponovljena Skupština biti ovlaštena na valjano donošenje odluka bez obzira na visinu zastupljenog kapitala na Skupštini.

**Članak 40.**

Odluke donesene na Skupštini i one donesene pisanim putem moraju se bez odgađanja unijeti u posebnu Knjigu odluka.

Knjigu odluka dužna je voditi Uprava Društva .

**Članak 41.**

Skupštinom Društva predsjedava predsjednik kojeg članovi Društva za svaku sjednicu Skupštine biraju običnom većinom danih glasova.

**Članak 42**.

Svaki član Društva snosi troškove koji mu nastaju zbog sudjelovanja na Skupštini, a troškove pripreme i održavanja Skupštine snosi Društvo.

**IX. PODJELA DOBITI I SNOŠENJE GUBITAKA**

**Članak 43.**

Dobit koju Društvo iskaže temeljem godišnjeg financijskog izvješća Skupština Društva raspodjeljuje na sredstva rezerve i sredstva za raspodjelu članovima Društva.

Valjana je i drukčija odluka Skupštine o raspodjeli dobiti.

Dobit Društva, odnosno imovina Društva preostala nakon likvidacije odnosno stečaja Društva, dijeli se u slijedećim omjerima:

1. Republika Hrvatska: 55 %
2. Šibensko-kninska županija: 20 %
3. Grad Šibenik: 8 %
4. Grad Vodice: 6 %
5. Grad Drniš: 5 %
6. Grad Knin: 4 %
7. Grad Skradin: 2 %.

**Članak 44.**

Društvo podmiruje gubitak iz sredstava rezervi Društva. Ako sredstva rezervi ne pokrivaju

ukupan iznos gubitka, Skupština odlučuje o načinu pokrivanja gubitka.

**X.**  **REZERVE DRUŠTVA**

**Članak 45.**

Društvo formira sredstva rezervi koja se koriste za sve namjene predviđene zakonom i ovim Ugovorom. Visinu sredstava rezervi i visinu dijela dobiti koju će Društvo u tu svrhu izdvajati, odrediti će Skupština svojom odlukom, i to najkasnije na prvom zasjedanju povodom prihvaćanja godišnjeg financijskog izvješća.

**XI. POSLOVNA GODINA**

**Članak 46.**

Poslovnom godinom smatra se kalendarska godina, dok se prvom godinom poslovanja, ako je to bitno za međusobne odnose članova Društva, smatra razdoblje od dana upisa Društva u trgovački registar pa do kraja kalendarske godine.

#### XII. ISTUPANJE ČLANA

**Članak 47.**

Svaki član Društva može svakodobno istupiti iz Društva na način da o namjeri istupanja obavijesti Upravu Društva te da svoj poslovni udjel u Društvu ponudi na otkup u smislu odredbi ovoga Ugovora koje reguliraju prijenos poslovnog udjela.

Ako član koji istupa iz Društva ne realizira prodaju poslovnog udjela ni u roku od 90 dana od dana kada je o svojoj namjeri obavijestio Upravu Društva, može zahtijevati od Skupštine Društva da donese odluku o povlačenju njegovog poslovnog udjela, a Skupština je tom zahtjevu dužna udovoljiti u najkraćem roku koji omogućuje trenutno stanje sredstava koja se mogu utrošiti u tu svrhu. Ako u tijeku postupka povlačenja poslovnog udjela, član koji istupa proda poslovni udjel, Skupština je takvu prodaju dužna uvažiti i poništiti odluku o povlačenju poslovnog udjela, ukoliko uvjeti prodaje nisu povoljniji od onih o kojima je prvotno obaviještena Uprava Društva.

U tijeku postupka istupanja član Društva zadržava sva prava i obveze koje proizlaze iz ovog Ugovora.

Danom istupanja iz Društva ovaj Ugovor se prema tom članu Društva smatra raskinutim te prema njemu prestaju sva prava i obveze u Društvu, osim onih predviđenih Zakonom o trgovačkim društvima.

1. **IZMJENE I DOPUNE UGOVORA**

**Članak 48.**

Izmjene i dopune ovoga Ugovora valjane su ako su učinjene temeljem odluke Skupštine Društva, koja mora biti sastavljena u formi javnobilježničke isprave.

Odluku o izmjeni ovog Ugovora Skupština Društva donosi većinom od ¾ danih glasova, ako zakonom ili ovim Ugovorom za donošenje odluke o izmjeni pojedinih odredbi Ugovora nije propisana drukčija većina.

Odluka o izmjeni Društvenog ugovora stupa na snagu danom upisa u trgovački registar.

**XIV. PRIJELAZNE I ZAVRŠNE ODREDBE**

**Članak 49.**

Za rješavanje eventualnih sporova između članova Društva međusobno ili između članova Društva i samog Društva, a u svezi s odnosima reguliranim ovim Ugovorom, nadležan je trgovački sud prema mjestu sjedišta Društva.

**Članak 50.**

Nadzorni odbor izabran prema ovom Ugovoru mora se konstituirati u roku od 8 dana od dana izbora.

**Članak 51.**

Tijela Društva rješavati će sva pitanja i sve odnose u poslovanju i organizaciji Društva koja nisu izričito uređena ovim Ugovorom, odnosno drugim aktima Društva, temeljem zakona, drugih propisa i općih načela prava koja se odnose na ta pitanja i odnose.

**Članak 52.**

Ovaj Ugovor je sastavljen u 9 (devet) istovjetnih primjeraka koje članovi Društva u znak razumijevanja i prihvaćanja njegovih odredaba vlastoručno potpisuju te dan potpisa Ugovora važi i kao dan njegovog stupanja na snagu, a primjenjuje se od dana upisa Društva u trgovački registar i od tog dana proizvodi pravne učinke.