**** *Prijedlog*

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD DRNIŠ**

**GRADSKO VIJEĆE**

KLASA: \_\_\_\_\_\_\_\_\_\_\_\_\_\_\_\_\_\_

URBROJ: 2182-06-23-

Drniš, \_\_\_\_\_\_\_\_\_ lipnja 2023. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763) i [144/20](https://www.zakon.hr/cms.htm?id=46702)), članka 11. Zakona o poticaju i razvoju malog gospodarstva („Narodne novine“, broj 29/02, 63/07, 53/12, 56/13 i 121/16) i članka 51. Statuta Grada Drniša (“Službeni glasnik Grada Drniša“ broj 2/21 i 2/22), Gradsko vijeće Grada Drniša na ----- sjednici, od dana -------- 2023. godine, donosi

**ODLUKU**

**o izmjeni i dopuni Odluke o donošenju Programa olakšica i poticaja razvoja gospodarstva Grada Drniša.**

Članak 1.

U Programu olakšica i poticaja razvoja gospodarstva Grada Drniša („Službeni glasnik Grada Drniša“, broj 5/16) točka 4.3. Mjere programa, podtočka 4.3.6. Očekivani rezultati pogodnosti za poduzetnike, stavak 1. mijenja se i glasi:

*„Grad Drniš kao vlasnik neizgrađenog građevinskog zemljišta u poduzetničkim zonama u cilju poticanja razvoja poduzetništva i povećanja zaposlenosti nudi budućim investitorima slijedeće pogodnosti i olakšice:*

* *Poticaji pri prodaji zemljišta (razni popusti na natječajem ponuđene vrijednosti zemljišta mogu se zbrajati, ali kumulativno mogu iznositi max 80% od ponuđene vrijednosti, izuzev društava u vlasništvu ili suvlasništvu Grada Drniša),*
* *Mogućnost potpunog oslobađanja plaćanja komunalnog doprinosa, plaćanje komunalnog doprinosa po povlaštenim cijenama i obročno plaćanje komunalnog doprinosa na rok od 12 mjeseci,*
* *Oslobođenje plaćanja komunalne naknade u cijelosti ili dijela do 5 godina,*
* *Potpora stručnih službi Grada u ishodovanju potrebnih dozvola*
* *Poticajne mjere RH sukladno važećim propisima“.*

Članak 2.

Prilozi Programa olakšica i poticaja razvoja gospodarstva Grada Drniša (tablica 1 – Pregled modula i kriterija pogodnosti te tablica 2 -Prioritetne djelatnosti prema skupinama) mijenjaju se i glase:

**Tablica 1.: Pregled modula i kriterija pogodnosti**

|  |  |
| --- | --- |
| **Modul 1:** | |
| **Kriteriji za ostvarivanje poticaja** | Subvencioniranje otkupne cijene zemljišta po m2 |
| **Djelatnosti**  Skupine prioritetnih djelatnosti s različitim stopama olakšica | Stopa olakšica:  1.skupina prioritetnih djelatnosti: 75% 2.skupina prioritetnih djelatnosti: 65% 3.skupina prioritetnih djelatnosti: 55% 4.skupina prioritetnih djelatnosti: 45% |
| Trgovačka društva u vlasništvu grada ili većinskom vlasništvu Grada | Stopa olakšica: 85%  (Niže otkupne cijene zemljišta) |
| **Broj radnih mjesta**  5 kategorija olakšica po broju novozaposlenih u poduzetničkoj zoni (uz uvjet da ostanu minimalno 5 godina od dana zaposlenja u zoni)  - odnosi se na sve navedene skupine djelatnosti | *Stopa olakšica: 5%* (u kategoriji od 2 do 5 radnih mjesta)  *Stopa olakšica: 10%* (u kategoriji od 6 do 15 radnih mjesta)  *Stopa olakšica: 15%* (u kategoriji od 16 do 25 radnih mjesta)  *Stopa olakšica: 20%* (u kategoriji od 26 do 40 radnih mjesta)  *Stopa olakšica: 25%* (u kategoriji od 46 i više radnih mjesta) |
| **Modul 2:** | |
| **Djelatnosti**  **Samo proizvodne djelatnosti** | Oslobađanje plaćanja komunalnog doprinosa za tvrtke od gospodarskog interesa za Grad. Plaćanje komunalnog doprinosa po povlaštenim cijenama, obročno plaćanje komunalnog doprinosa do godine dana – Odluka Gradonačelnika |
| **Modul 3:** | |
| **Djelatnosti Sve djelatnosti** | Oslobađanje plaćanja komunalne naknade u cijelosti ili dijela, a na period ne dulji od 5 godina - Odluka  Gradonačelnika |
| **Modul 4:** | |
| **Djelatnosti Sve djelatnosti** | Potpora stručnih službi Grada u ishodovanju potrebnih dozvola |

**Tablica 2.: Prioritetne djelatnosti prema skupinama**

|  |  |  |  |
| --- | --- | --- | --- |
| Skupina 1 – **75%** | Skupina 2 – **65%** | Skupina 3 – **55%** | Skupina 4 – **45%** |
| **10**  **Proizvodnja prehrambenih proizvoda** | **16**  **Prerada drva, proizvoda od pluta, osim namještaja, proizvodnja proizvoda**  **od slame i pletarskih materijala** | **18**  **Tiskanje i umnožavanje snimljenih zapisa** | **Sve ostale uslužne djelatnosti dozvoljene zakonom**  **(osim trgovine i ugostiteljstva)** |
| **11**  **Proizvodnja pića** | **17**  **Proizvodnja papira i proizvoda od papira** | **82.92.**  **Djelatnosti pakiranja** | **52**  **Skladištenje i prateće djelatnosti u prijevozu** |
| **21**  **Proizvodnja osnovnih farmaceutskih proizvoda** | **20**  **Proizvodnja kemikalija i**  **kemijskih proizvoda** |  |  |
| **25**  **Proizvodnja gotovih metalnih proizvoda,**  **osim strojeva i opreme** | **22**  **Proizvodnja proizvoda od gume i plastike** |  |  |
| **26**  **Proizvodnja računala te elektroničkih i optičkih**  **proizvoda** | **23**  **Proizvodnja ostalih nemetalnih mineralnih**  **proizvoda** |  |  |
| **27**  **Proizvodnja električne opreme** | **32**  **Ostala prerađivačka industrija** |  |  |
| **28**  **Proizvodnja strojeva i uređaja** | **35.11 Proizvodnja električne energije** |  |  |
| **29**  **Proizvodnja motornih vozila, prikolica i**  **poluprikolica** | **35.21 Proizvodnja plina** |  |  |
| **30**  **Proizvodnja ostalih prijevoznih sredstava** | **35.3 Opskrba parom i klimatizacija** |  |  |
| **13**  **Proizvodnja tekstila** |  |  |  |
| **14**  **Proizvodnja odjeće** |  |  |  |
| **15**  **Proizvodnja kože i**  **srodnih proizvoda** |  |  |  |
| **31**  **Proizvodnja namještaja** |  |  |  |
| **24**  **Proizvodnja metala** |  |  |  |

Izvor: NKD *(„Narodne novine“, broj 58/07 i 72/07*)

Članak 3.

Ostale odredbe Odluke o donošenju Programa olakšica i poticaja razvoja gospodarstva Grada Drniša ostaju nepromijenjene.

Članak 4.

Ova Odluka o izmjenama i dopunama Odluke o donošenju Programa olakšica i poticaja razvoja gospodarstva Grada Drniša stupaju na snagu osmi dan od dana objave u ,,Službenom glasniku Grada Drniša“.

PREDSJEDNIK:

Tomislav Dželalija, dipl.ing.